Turistes: Asturies nun ta en venta!
#000000
Andecha Astur entama una campaña por un turismu caltenible, respetuosu col mediu ambiente y la identidá asturiana
#000001
N’Asturies sofrimos un modelu de turismu masificáu y descontroláu, que vien siendo consentíu y afaláu polos sucesivos gobiernos qu’equí xestionaron los partíos españoles, y agora pol que preside Adrián Barbón, de la FSA-PSOE. Ye un modelu fracasáu, depredaor y que torga’l drechu a un trabayu dinu y al acesu a la vivienda.
#000002
Les asturianes y asturianos queremos vivir, trabayar y esfrutar n’Asturies, d’un mou caltenible y equillibráu. Poro, el futuru d’Asturies nun ye convertise nel gran parque temáticu ñatural del Estáu español, porque esti modelu de turismu ye agresivu y tien consecuencies graves pa la vida del Pueblu Asturianu:
#000005
Daña bultablemente la calidá de los sirvicios públicos básicos que les Cases Conceyu ufren a la ciudadanía.
Torga’l modelu de convivencia y sostenibilidá que los asturianos quieren pa les sos ciudaes y aldegues.
Descontrola dafechu los precios la vivienda, torgando munches vegaes que la mocedá tenga acesu a casa nel so pueblu, pero permitiendo que’l turista sí tenga residencia disponible a preciu descomanáu.
Convierte a la hostelería nun falsu motor principal de la economía, cuandu, en rialidá, ye un seutor llaboral qu’ufre cuasi sólo emplegos temporales, d’escasa cualificación, mal retribuyíos y, munches vegaes, sometíos a condiciones d’esplotación, ayenes a la normativa vixente nel seutor.
Causa un deterioru evidente del paisax del llugar y representa un fautor de desequillibriu nel caltenimientu’l mediu ambiente.
Torga una comunicación viaria eficaz nes fasteres más turístiques, pola concentración descomaná de vehículos privaos.
Xenera un mayor riesgu de perda d’identidá p’aquellos países a los que, comu Asturies, se-yos ñeguen polítiques series de recuperanza y afitamientu de la so identidá llingüística, cultural, paisaxística...
#000006
Poro, n’Andecha Astur dicimos, a los turistes, empresarios y políticos defensores d’esi modelu, qu’Asturies nun ta en venta. Y que tien de dotase d’un turismu caltenible, respetuosu col mediu ambiente y la identidá asturiana. Pa ello defendemos la tramitación urxente d’una Llei de Turismu Caltenible, que sustituya a la desfasá Llei 7/2001 de Turismu, que firmare Tini Areces hai venti años.
#000007
La Llei de Turismu Caltenible que defendemos debería tener, ente otros, los siguientes oxetivos:
#000008
Una Llei de Turismu Caltenible ye güei un oxetivu social y políticu tan necesariu comu asumíu pola ciudadanía. Si nun se llogra pronto, el PSOE y les fuercies que lu curien nel gobiernu tendrán munches coses que xustificar públicamente, si puen.
#000010
Barbón desprecia a los guerrilleros asturianos
#000011
3 thoughts on “Turistes: Asturies nun ta en venta!”
#000013
Deja un comentario Cancelar respuesta
#000014
Tu dirección de correo electrónico no será publicada. Los campos obligatorios están marcados con *
#000015
Guardar mi nombre, correo electrónico y sitio web en este navegador para la próxima vez que haga un comentario.
#000016
Propuestes escontra la precariedá pal futuro D'Asturies
#000020